《客有诵予昔在淮安与异知县诗者今止记其二句用为次联足成一律以寄毕》
明代·张弼

鸣笳击鼓忆当年，携手西湖上画船。酒气蒸霞眠毕卓，墨花飞画舞张颠。

真王祠下丛兰露，漂母矶头蔓草烟。今日相思隔千里，空馀白发照青天。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。